Äisch

D'Äisch ass eng belsch-lëtzebuergesch Baach, déi hir Quell zu FéngegOp der Kartographie vun der Waasserverwaltung huet se hiren Ufank zu Kënzeg bei der Schockmillen, um Zesummelaf vun der Millebaach mat der Méinschbaach bei der Gossemaark LB 053.Op der topographescher Kaart vun 1907 an 1927 ass hiren Ufank zu Féngeg agedroen. Deen ieweschte Laf fënnt ee méi spéit als Falterbaach op de Kaarten erëm. huet. Anere Quellen no entspréngt se zu SéilenLuxemburger Lexikon Säit 101 an der Belsch, no bei der lëtzebuergescher Grenz.

 Laf 
No ongeféier 1800 m an der Belsch leeft hanner Kënzeg, tëscht de Grenzmaarken LB 057 an LB 058, eng Baach mat der Millebaach zesummen. Vun do un huet d'Äisch hiren offiziellen Numm a si mécht d'Grenz bis bei d'Gossemaark LB 061, wou se ganz op lëtzebuergeschem Gebitt weiderleeft. E puer honnert Meter viru Grass leeft lénks d'Grendelbaach dran. Si leeft da weider laanscht Koler, hei gëtt se riets vun der Eiselbaach gefiddert, éier se an d'Stengeforter Gemeng kënnt. Bei Hoen leeft lénks d'Kolerbaach dran, si dréint no Westen fir bei der Grenzmaark LB 082 erëm op déi belsch-lëtzebuergesch Grenz ze stoussen, vu wou un se erëm d'Grenz mécht bis bei d'Maark LB 086.

Si leeft duerno duerch Äischen. Hei kritt se op der lénkser Säit d'Bech an d'Millebaach bei. Bei der Kempemillen just virun Habscht kënnt vu lénks d'Haardebaach dobäi. Hanner Habscht gëtt den Dall méi enk a si leeft weider a Richtung Simmer. Knapp 700m virun der Fockemille leeft vu reits d'Gieweler Baach dran. Tëscht Simmer a Rued leeft nach lénks Léisbech dran, zu Rued selwer ass et lénks d'Mëlleschbaach, gläich duerno d'Dondeler Baach (riets) zu Aansebuerg ass et d'Holertsbaach déi lénks draleeft a bei Huelmes d'Kalbaach (lénks). Da leeft se weider no Nord-Osten op Miersch do kënnt nach lénks d'Reckenerbaach dran an da leeft se selwer do, hanner dem Centre Marisca, an d'Uelzecht.

Den Héichtenënnerscheed vun der Quell bis op d'Mëndung ass 160 m. D'Äisch zielt zu de primäre Waasserleef vu Lëtzebuerg déi en Anzuchsgebitt vun iwwer 70 km² hunnwww.geoportail.lu, déi offiziell Plattform fir geographesch Donnéeën a Servicer vun der Administration du cadastre et de la topographie.

Nieweflëss vun der Äisch 
Grendelbaach
Eiselbaach
Kolerbaach
Durbaach
BechMillebaach
Haardebaach
Gieweler Baach
Léisbech
MëlleschbaachDondeler Baach
Holertsbaach
Kalbaach
Reckenerbaach

 Uertschafte laanscht d'Äisch
 Grass
 Koler
 Hoen
 Stengefort Äischen
 Habscht
 Simmer
 Rued Buer
 Aansebuerg
 Mariendall
 Recken

Millen an aner Installatiounen op der Äisch
 Kempemillen tëscht Habscht an Äischen
 "Gillet's" Millen zu Habscht
 Follmillen zu Habscht
 De Stengeforter Stauweier
Kuckt och
 Äischdall
 Dräi Brécken (Atertlinn)

 Um Spaweck 

Kategorie:Flëss zu Lëtzebuerg
Kategorie:Nieweflëss vun der Uelzecht‎
Kategorie:Messancy
Kategorie:Gemeng Käerjeng
Kategorie:Gemeng Garnech
Kategorie:Gemeng Stengefort
Kategorie:Arel
Kategorie:Gemeng Habscht
Kategorie:Gemeng Käerch
Kategorie:Gemeng Helperknapp
Kategorie:Gemeng Miersch
Kategorie:Primär Waasserleef zu Lëtzebuerg